pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางขานรับนโยบายขยายตัวทางเศรษฐกิจ ออกหลักเกณฑ์ขยายเวลาเบิกจ่ายงบประมาณ
วันศุกร์ที่ 13 มีนาคม 2563
กรมบัญชีกลางขานรับนโยบายขยายตัวทางเศรษฐกิจ ออกหลักเกณฑ์ขยายเวลาเบิกจ่ายงบประมาณ
กรมบัญชีกลางกําหนดหลักเกณฑ์และวิธีปฏิบัติในการขยายเวลาเบิกจ่ายงบประมาณ เพื่อให้ใช้จ่ายงบประมาณเกิดประโยชน์สูงสุด และสนับสนุนการขยายตัวทางเศรษฐกิจของประเทศได้อย่างเหมาะสมกับสถานการณ์ เร่งหน่วยงานของรัฐเบิกจ่ายงบประมาณให้เสร็จสิ้นภายในสิ้นปีงบปีงบประมาณ
กรมบัญชีกลางกําหนดหลักเกณฑ์และวิธีปฏิบัติในการขยายเวลาเบิกจ่ายงบประมาณ เพื่อให้การใช้จ่ายงบประมาณของรัฐเกิดประโยชน์สูงสุด และสนับสนุนการขยายตัวทางเศรษฐกิจของประเทศได้อย่างเหมาะสมกับสถานการณ์ เร่งหน่วยงานของรัฐเบิกจ่ายงบประมาณให้เสร็จสิ้นภายในสิ้นปีงบประมาณ เพื่อไม่ให้งบประมาณถูกพับไป
นางสาววิลาวรรณ พยาน้อย รองอธิบดีกรมบัญชีกลาง โฆษกกรมบัญชีกลาง กล่าวว่า ตามที่กระทรวงการคลังได้กําหนดหลักเกณฑ์การกันเงินไว้เบิกเหลื่อมปี และการขยายเวลาเบิกจ่ายงบประมาณปี พ.ศ. 2555 - 2562 ไว้ใช้จ่าย ได้ถึงวันทําการสุดท้ายของเดือนมีนาคม 2563 ซึ่งขณะนี้ยังมีหน่วยงานของรัฐที่ไม่สามารถเบิกจ่ายงบประมาณได้ทันภายในระยะเวลาที่กําหนด และมีความจําเป็นต้องใช้จ่ายงบประมาณดังกล่าวต่อไป กรมบัญชีกลาง กระทรวงการคลัง จึงได้กําหนดหลักเกณฑ์และวิธีปฏิบัติในการขยายเวลาเบิกจ่ายงบประมาณ โดยให้ขยายเวลาเบิกจ่ายงบประมาณได้ถึงวันทําการสุดท้ายของเดือนกันยายน 2563 สําหรับงบประมาณปี พ.ศ. 2555 - 2562 กรณีมีหนี้ผูกพันทุกรายการ โดยไม่กําหนดวงเงิน และงบประมาณปี พ.ศ. 2560 กรณีไม่มีหนี้ผูกพันประเภทงบกลาง เฉพาะรายการค่าใช้จ่ายเกี่ยวกับการเสด็จพระราชดําเนินและต้อนรับประมุขต่างประทศ ค่าใช้จ่ายตามโครงการอันเนื่องมาจากพระราชดําริ ค่าใช้จ่ายชดใช้เงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน และเงินสํารองจ่ายเพื่อกรณีฉุกเฉินหรือจําเป็น
“เพื่อให้การใช้จ่ายงบประมาณของหน่วยงานของรัฐเกิดประโยชน์สูงสุด สามารถสนับสนุนการขยายตัวทางเศรษฐกิจของประเทศได้อย่างเหมาะสมกับสถานการณ์ ขอให้หน่วยงานของรัฐดําเนินการเร่งรัดการเบิกจ่ายงบประมาณรายจ่ายประจําปีงบประมาณ พ.ศ. 2555 -2562 ให้แล้วเสร็จภายในวันที่ 30 กันยายน 2563 เพื่อมิให้งบประมาณดังกล่าวต้องถูกพับไปโดยผลของกฎหมาย ส่วนการขยายเวลาเบิกจ่ายงบประมาณผ่านระบบบริหารการเงินการคลังภาครัฐแบบอิเล็กทรอนิกส์ (GFMIS) ขอให้หน่วยงานของรัฐดําเนินการให้แล้วเสร็จ ภายในวันทําการสุดท้ายของเดือนมีนาคม 2563 หากไม่ดําเนินการภายในระยะเวลาที่กําหนด งบประมาณดังกล่าวต้องถูกพับไป” โฆษกกรมบัญชีกลาง กล่าว
โฆษกกรมบัญชีกลาง กล่าวในตอนท้ายว่า หน่วยงานของรัฐหรือหน่วยงานผู้เบิกแทน หากต้องการขอยกเลิกรายการที่ยืนยันข้อมูลในระบบ GFMIS ให้จัดทําหนังสือถึงกองบริหารการรับ - จ่ายเงินภาครัฐ กรมบัญชีกลาง ก่อนวันทําการสุดท้ายของเดือนมีนาคม 2563
รัฐบาลไทย-ข่าวทำเนียบรัฐบาล-​​"อุตตม” พร้อมสนับสนุน SME ภาคตะวันออกเพิ่มขีดความสามารถในการแข่งขัน
วันอังคารที่ 6 กุมภาพันธ์ 2561
​​"อุตตม” พร้อมสนับสนุน SME ภาคตะวันออกเพิ่มขีดความสามารถในการแข่งขัน
​"อุตตม” พร้อมสนับสนุน SME ภาคตะวันออกเพิ่มขีดความสามารถในการแข่งขัน ณ โรงแรม นิวแทรเวิล ลอร์ด โฮเทล จังหวัดจันทบุรี
วันนี้ (5 กุมภาพันธ์ 2561) นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่ตรวจราชการและหารือร่วมภาคเอกชนในพื้นที่ภาคตะวันออก ในการประชุมคณะรัฐมนตรีอย่างเป็นทางการนอกสถานที่ ครั้งที่ 1/2561 โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ ร่วมหารือ ณ โรงแรม นิวแทรเวิล ลอร์ด โฮเทล จังหวัดจันทบุรี
โดยรัฐมนตรีว่าการกระทรวงอุตสาหกรรม เปิดเผยว่า ได้ร่วมหารือกับหัวหน้าส่วนราชการ ประธานสภาอุตสาหกรรมจังหวัด ประธานสภาหอการค้าจังหวัดในเขตภาคตะวันออก และภาคเอกชนในพื้นที่ภาคตะวันออก เกี่ยวกับแนวทางสนับสนุนยุทธศาสตร์มหานครผลไม้ภาคตะวันออก เพื่อสร้างเสถียรภาพและเพิ่มมูลค่าให้กับอุตสาหกรรมผลไม้ การจัดทําแผนการพัฒนาอุตสาหกรรมอัญมณีและเครื่องประดับ การพัฒนาแรงงานเพื่อรองรับอุตสาหกรรม 4.0 แนวทางการจัดตั้งศูนย์กําจัดของเสียสมัยใหม่จังหวัดระยอง ระบบบริหารจัดการน้ําเพื่อรองรับการพัฒนา EEC
รัฐบาลไทย-ข่าวทำเนียบรัฐบาล-สธ. เตรียมพร้อมโรงพยาบาลเชียงรายประชานุเคราะห์ รองรับนักฟุตบอลเยาวชนจากถ้ำหลวงฯ
วันอาทิตย์ที่ 1 กรกฎาคม 2561
สธ. เตรียมพร้อมโรงพยาบาลเชียงรายประชานุเคราะห์ รองรับนักฟุตบอลเยาวชนจากถ้ําหลวงฯ
กระทรวงสาธารณสุข จัดทีมแพทย์ปฏิบัติงานร่วมกับทหาร ตํารวจ อาสาสมัคร และภาคประชาชน ช่วยเหลือทีมนักฟุตบอลเยาวชนที่พลัดหลงในถ้ําหลวง-ขุนน้ํานางนอน ให้โรงพยาบาลเชียงรายประชานุเคราะห์ เตรียมพร้อมแพทย์ผู้เชี่ยวชาญทุกสาขา หอผู้ป่วย
รองรับการส่งต่อทั้งทางบกและทางอากาศ
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ความคืบหน้าการช่วยเหลือทีมนักฟุตบอลเยาวชนที่พลัดหลงในถ้ําหลวง-ขุนน้ํานางนอน ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข และ นพ.เจษฎา โชคดํารงสุขปลัดกระทรวงสาธารณสุข ได้ส่งความห่วงใย และให้กําลังใจเจ้าหน้าที่แพทย์ พยาบาล และสหวิชาชีพ ที่ออกปฏิบัติงานร่วมกับทหาร ตํารวจ อาสาสมัคร และภาคประชาชน กําชับให้ประสานและสนับสนุนการทํางานของทุกภาคส่วนอย่างเต็มที่ เพื่อช่วยเหลือทีมนักฟุตบอลเยาวชนและผู้ฝึกสอน 13 คน ที่พลัดหลงในถ้ําหลวง-ขุนน้ํานางนอน ตําบลโป่งผา อําเภอแม่สาย จังหวัดเชียงราย
ในวันนี้ (1 กรกฎาคม 2561) ทีมแพทย์จากกระทรวงสาธารณสุขภายใต้การสั่งการของ นายแพทย์ธงชัย เลิศวิไลรัตนพงศ์ ผู้ตรวจราชการเขตสุขภาพที่ 1 ได้ร่วมกับทุกหน่วยงานในพื้นที่ เตรียมการรองรับการช่วยเหลือนําผู้พลัดหลงออกจากถ้ํา โดยจัดพื้นที่สําหรับการปฏิบัติงานของทีมแพทย์กู้ชีพ พร้อมอุปกรณ์การแพทย์ เพื่อให้การดูแลเบื้องต้นก่อนการส่งต่อไปโรงพยาบาล ที่บริเวณปากถ้ํา และทางปล่อง จัดเตรียมรถพยาบาลขั้นสูงครบจํานวนคนและเฮลิคอปเตอร์สําหรับการส่งต่อโรงพยาบาล ซึ่งหลังได้รับการดูแลเบื้องต้นทุกคนจะนําส่งไปดูแลรักษาต่อที่โรงพยาบาลเชียงรายประชานุเคราะห์ทันที ทางเฮลิคอปเตอร์หรือรถพยาบาลแล้วแต่สภาพอากาศ ได้มีการสํารวจเส้นทางและซักซ้อมการเดินทางเป็นที่เรียบร้อยแล้ว
สําหรับที่โรงพยาบาลเชียงรายประชานุเคราะห์ ได้เตรียมพร้อมแพทย์ผู้เชี่ยวชาญทุกสาขาที่เกี่ยวข้อง เตรียมหอผู้ป่วยอุบัติเหตุแยกเฉพาะรองรับทั้ง 13 คน เตรียมผู้เชี่ยวชาญด้านโรคติดเชื้อ จากสํานักงานควบคุมป้องกันโรค พร้อมปฏิบัติงานได้ทันที นอกจากนี้ ยังได้เตรียมพร้อมโรงพยาบาลรอบ ๆ จุดเกิดเหตุทั้งโรงพยาบาลแม่สาย และโรงพยาบาลแม่จัน รองรับการส่งต่ออีกด้วย
******************************* 1 กรกฎาคม 2561
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิสลามปากีสถานประจำประเทศไทยเข้าเยี่ยมคารวะนายกรัฐมนตรี
วันพฤหัสบดีที่ 7 ธันวาคม 2560
เอกอัครราชทูตสาธารณรัฐอิสลามปากีสถานประจําประเทศไทยเข้าเยี่ยมคารวะนายกรัฐมนตรี
เอกอัครราชทูตสาธารณรัฐอิสลามปากีสถานประจําประเทศไทยเข้าเยี่ยมคารวะนายกรัฐมนตรี
วันนี้ (7 ธ.ค. 60) นายอะศิม อิฟติคัร อะห์มัด (H.E. Mr. Asim Iftikhar Ahmad) เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่ง ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโทวีรชน สุคนธปฏิภาค รองโฆษกประจําสํานักนายกรัฐมนตรีกล่าวสรุปสาระสําคัญการหารือดังนี้
นายกรัฐมนตรียินดีที่นายอะศิม อิฟติคัร อะห์มัด ได้รับแต่งตั้งให้ดํารงตําแหน่งเอกอัครราชทูตสาธารณรัฐอิสลามปากีสถานประจําประเทศไทย และรู้สึกซาบซึ้งที่รัฐมนตรีว่าการกระทรวงพลังงานปากีสถาน เดินทางมาร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในฐานะผู้แทนประธานาธิบดีปากีสถาน ซึ่งสะท้อนถึงความสัมพันธ์อันดีและความใกล้ชิดระหว่างประเทศ ทั้งนี้ ออท.ปากีสถานกล่าวว่ารัฐบาลและประชาชนชาวปากีสถานรู้สึกโศกเศร้าเช่นเดียวกับคนไทยทุกคนที่สูญเสียพระมหากษัตริย์ที่ทรงทําเพื่อประเทศชาติและประชาชนอย่างแท้จริง โดยเห็นว่าความสัมพันธ์อันดีระหว่างทั้งสองประเทศนับเป็นรากฐานสําคัญในการพัฒนาความร่วมมือในทุกมิติ
ด้านความมั่นคง ทั้งสองฝ่ายเห็นพ้องกันว่าประเทศจะพัฒนาขึ้นได้นั้นจะต้องอยู่บนพื้นฐานของความสงบสุขและความมีเสถียรภาพ ซึ่งจะนําไปสู่การเพิ่มพูนการค้า และการลงทุน
ด้านเศรษฐกิจ นายกรัฐมนตรียินดีที่ปริมาณการค้าของทั้งสองฝ่ายเพิ่มมากขึ้นต่อเนื่องและเห็นว่า อุตสาหกรรมอาหาร เกษตร และฮาลาลของไทยมีศักยภาพและสามารถขยายตลาดไปสู่ปากีสถานได้ โดยไทยสามารถเป็นประตูสู่ภูมิภาคเอเชียตะวันออกเฉียงใต้ให้แก่ปากีสถาน ในขณะเดียวกันปากีสถานก็สามารถเป็นประตูสู่ภูมิภาคเอเชียใต้ให้แก่ไทย ทั้งสองฝ่ายยินดีที่ได้ทราบว่าการเจรจาความตกลง FTA ระหว่างไทย – ปากีสถาน ครั้งที่ 9 ที่กรุงเทพฯ เมื่อเดือนพฤศจิกายนที่ผ่านมาเป็นไปด้วยดี ทั้งนี้ นายกรัฐมนตรีและ ออท.ปากีสถานหวังว่าไทยและปากีสถานจะสามารถเจรจาความตกลง FTA ให้เสร็จสิ้นโดยเร็วเพื่อเป็นกลไกสําคัญในการส่งเสริมการค้าระหว่างสองประเทศให้บรรลุเป้าที่ตั้งไว้ที่มูลค่า 2 พันล้านดอลลาร์สหรัฐภายในปี 2561
ด้านการท่องเที่ยว นายกรัฐมนตรียินดีที่ไทยและปากีสถานมีการแลกเปลี่ยนนักท่องเที่ยวกันมากขึ้น ไทยและปากีสถานมีความสัมพันธ์ระดับประชาชนที่แน่นแฟ้น โดยมีชุมชนคนไทยอาศัยอยู่ในปากีสถานหลายแห่ง ทั้งนี้นายกรัฐมนตรีกล่าวว่าปัจจุบันนักเรียนไทยไปเรียนศึกษาต่อในปากีสถานจํานวนมาก จึงฝากให้ฝ่ายปากีสถานช่วยดูแลด้วย และประสงค์ให้มีหลักสูตรควบคู่ไปกับการศึกษาศาสนาเพื่อให้นักเรียนกลับมามีอาชีพรองรับ ซึ่ง ออท.ปากีสถานกล่าวว่าขณะนี้รัฐบาลปากีสถานมีนโยบายปฏิรูปการศึกษา จึงขอให้ทางไทยพิจารณาส่งนักเรียนไปศึกษาต่อในสถาบันการศึกษาที่ได้รับการรับรองโดยภาครัฐ ซึ่งมีความก้าวหน้าในสาขาต่าง ๆ รวมทั้งสาขาคณิตศาสตร์และวิทยาศาสตร์
ฝ่ายปากีสถานได้กล่าวชื่นชมประเทศไทยในเรื่องของการเปิดกว้างและความโปร่งใสในการดําเนินการในเรื่องต่างๆ ของฝ่ายไทย ซึ่งโอกาสนี้ นายกรัฐมนตรีแสดงความชื่นชมบทบาทของฝ่ายปากีสถานและขอบคุณที่ให้การสนับสนุนไทยในเวทีระหว่างประเทศต่างๆ รวมทั้ง OIC มาโดยตลอด และหวังว่าจะได้รับการสนับสนุนต่อไป
*******************
รัฐบาลไทย-ข่าวทำเนียบรัฐบาล-คำปราศรัย รัฐมนตรีว่าการกระทรวงกลาโหม คล้ายวันสถาปนากระทรวงกลาโหม ครบรอบ 130 ปี
วันศุกร์ที่ 7 เมษายน 2560
คําปราศรัย รัฐมนตรีว่าการกระทรวงกลาโหม คล้ายวันสถาปนากระทรวงกลาโหม ครบรอบ 130 ปี
คําปราศรัย รัฐมนตรีว่าการกระทรวงกลาโหม คล้ายวันสถาปนากระทรวงกลาโหม ครบรอบ 130 ปี
https://youtu.be/Nh8Ini0ZWaU
รัฐบาลไทย-ข่าวทำเนียบรัฐบาล-คำปราศรัยพลเอก ประยุทธ์ จันทร์โอชา นายกรัฐมนตรีเนื่องใน “วันคนพิการสากล” ประจำปี 2561                  วันที่ 3 ธันวาคม 2561
วันจันทร์ที่ 3 ธันวาคม 2561
คําปราศรัยพลเอก ประยุทธ์ จันทร์โอชา นายกรัฐมนตรีเนื่องใน “วันคนพิการสากล” ประจําปี 2561                  วันที่ 3 ธันวาคม 2561
คําปราศรัยพลเอก ประยุทธ์ จันทร์โอชา นายกรัฐมนตรีเนื่องใน “วันคนพิการสากล” ประจําปี 2561                  วันที่ 3 ธันวาคม 2561
พี่น้องคนพิการ และพี่น้องประชาชนชาวไทยที่รัก
เนื่องในโอกาส “วันคนพิการสากล” ได้เวียนมาบรรจบครบอีกวาระหนึ่ง ผมในนามของรัฐบาล ขอส่งความระลึกถึง และความปรารถนาดีมายังพี่น้องคนพิการทุกท่าน
องค์การสหประชาชาติ ได้ประกาศให้วันที่ 3 ธันวาคมของทุกปี เป็น “วัน คนพิการสากล” และขอเชิญชวนให้ประเทศสมาชิกร่วมจัดกิจกรรมสร้างความเข้าใจ และให้โอกาสคนพิการมีส่วนร่วมในสังคมอย่างสร้างสรรค์ โดยกําหนดประเด็นหลัก ในปี 2561 คือ การเสริมพลังคนพิการ และการประกันการอยู่ร่วมกันในสังคมได้อย่างเสมอภาค ทั่วถึงและเป็นธรรม ซึ่งมีวัตถุประสงค์เพื่อรองรับการเปลี่ยนแปลง ตามเป้าหมายการพัฒนาอย่างยั่งยืนในปี 2570 ภายใต้แนวคิด “ไม่ทิ้งใครไว้ข้างหลัง”
รัฐบาลตระหนักถึงความสําคัญในการพัฒนาคุณภาพชีวิตคนพิการ และการเข้าถึงบริการ ของรัฐอันเป็นสิทธิพื้นฐาน เพื่อยกระดับความเป็นอยู่ที่ดี สนับสนุนให้ได้รับความคุ้มครอง รวมถึงการสร้างโอกาส อาชีพ รายได้ด้วยการจ้างงานในสถานประกอบการทั้งในภาครัฐ และภาคเอกชน ตลอดจนปรับปรุงสภาพแวดล้อมที่เอื้อต่อการดํารงชีวิตประจําวัน รวมทั้งส่งเสริมนวัตกรรม เทคโนโลยี สิ่งอํานวยความสะดวกสําหรับคนพิการ เพื่อให้เข้าถึงบริการทางสังคมและมีส่วนร่วมในกิจกรรมต่างๆ ภายใต้การบูรณาการความร่วมมือของทุกภาคส่วนในรูปแบบประชารัฐ เพื่อสังคม
โดยปี 2562 รัฐบาลจะขับเคลื่อนการจัดสิ่งอํานวยความสะดวกอันเป็นสาธารณะ ทั้งในสถานที่ท่องเที่ยว โบราณสถาน และหน่วยงานราชการ เพื่อให้คนพิการสามารถเดินทาง และเข้าถึงในสถานที่ต่างๆได้มากยิ่งขึ้น
ผมขอเชิญชวนพี่น้องประชาชนคนไทยร่วมกันเป็นกําลังใจที่สําคัญ ในการเสริมสร้างพลังใจ พลังกายของคนพิการให้มีความเข้มแข็ง และเปิดโอกาสให้แสดงศักยภาพและความสามารถของตนเองต่อสังคม และเพื่อให้คนพิการสามารถอยู่ร่วมในสังคมได้อย่างมีเกียรติ มีศักดิ์ศรี และมีคุณภาพชีวิตที่ดีขึ้นตลอดไป
ในโอกาสนี้ ผมขออาราธนาคุณพระศรีรัตนตรัยและอํานาจสิ่งศักดิ์สิทธิ์ ในสากล อีกทั้ง เดชะพระบารมีแห่งองค์สมเด็จพระเจ้าอยู่หัว ได้โปรดอภิบาลประทานพรให้พี่น้องคนพิการและครอบครัว ผู้ดูแล ตลอดจนเจ้าหน้าที่ผู้ปฏิบัติงานที่เกี่ยวข้องกับการพัฒนาคุณภาพชีวิตคนพิการ จงประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมเป็นพลังทางสังคมในการทําคุณประโยชน์ต่อสังคมและประเทศชาติสืบไป สวัสดีครับ
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีระบุการประมูลข้าวค้างสต็อคไม่พบสิ่งผิดปกติ พร้อมตรวจสอบย้อนหลังบริษัทได้ประมูล ยืนยันรัฐบาลไม่ได้เอื้อประโยชน์
วันอังคารที่ 12 กันยายน 2560
นายกรัฐมนตรีระบุการประมูลข้าวค้างสต็อคไม่พบสิ่งผิดปกติ พร้อมตรวจสอบย้อนหลังบริษัทได้ประมูล ยืนยันรัฐบาลไม่ได้เอื้อประโยชน์
นายกรัฐมนตรีระบุการประมูลข้าวค้างสต็อคไม่พบสิ่งผิดปกติ พร้อมตรวจสอบย้อนหลังบริษัทได้ประมูล ยืนยันรัฐบาลไม่ได้เอื้อประโยชน์
วันนี้ (12 กันยายน 2560) เวลา 16.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงการตรวจสอบข้าวในสต๊อคของรัฐบาลว่า รัฐบาลชุดนี้จําเป็นต้องแต่งตั้งคณะกรรมการนโยบายและบริหารจัดการข้าว (นบข.) เพื่อให้เกิดความชัดเจน กรณีที่มีการกล่าวอ้างว่าวิธีการระบายข้าวของ นบข.นั้นไม่ถูกต้อง มีการนําข้าวดีไปทําเป็นข้าวเสีย ว่าไม่ใช่ เพราะปริมาณข้าวในคลังทุกคลัง ได้มีการตรวจรับไปแล้ว ตั้งแต่ครั้งแรก และทุกครั้งได้มีการเซ็นรับทราบว่ามีข้าวดีและข้าวเสียจํานวนเท่าไร โดยกติกาการระบายข้าวที่ผ่านมาได้ช่วงที่มีการเปิดการประมูลไป ไม่มีผู้ที่สนใจเนื่องจากมีปริมาณข้าวเสียมากเกินความต้องการที่จะนําไปสู่การปริโภคของคน จึงได้มีการพิจารณาจากคณะกรรมการ นบข.ว่าต้องกําหนดเปอร์เซ็นต์ของข้าวที่เสียในแต่ละคลัง เนื่องจากเป็นการประมูลยกคลัง จึงต้องไปประเมินว่ามีข้าวเสียที่ไม่สามารถนํามาเป็นอาหารคนได้แล้วจํานวนเท่าไร โดยประเมินออกมาพบว่ามีเกินร้อยละ 20 ทั้งนี้ไม่ว่าจะข้าวดีหรือข้าวเสียทั้งหมดจะต้องไปสู่โรงงานอาหารสัตว์ เพราะถือเป็นกติกาและมาตรฐาน ซึ่งคณะกรรมการ นบข.ได้ตรวจสอบตามนี้ และเห็นว่าเป็นไปตามมาตรฐานที่กําหนดไว้ในข้อพิจารณาของ นบข.
นายกรัฐมนตรีกล่าวว่า อย่างไรก็ตามจะต้องมีการตรวจสอบต่อไปว่า บริษัทที่ได้ประมูลข้าวไปแล้ว มีการแยกส่วนกันเองหรือไม่ รัฐบาลมุ่งหวังทําให้เกิดความชัดเจน ไม่มีการเอื้อให้ใครได้ประโยชน์ และหากมีใครได้รับผลประโยชน์มาก็ต้องตรวจสอบ
----------------------------
รัฐบาลไทย-ข่าวทำเนียบรัฐบาล-กรมทางหลวงชนบทขยายถนนกัลปพฤกษ์ เพื่อเพิ่มศักยภาพสายทางและลดปัญหาการจราจรติดขัด
วันอังคารที่ 12 กันยายน 2560
กรมทางหลวงชนบทขยายถนนกัลปพฤกษ์ เพื่อเพิ่มศักยภาพสายทางและลดปัญหาการจราจรติดขัด
กรมทางหลวงชนบท (ทช.) กระทรวงคมนาคม ดําเนินโครงการขยายถนนกัลปพฤกษ์ (ช่วงกาญจนาภิเษก - ถนนราชพฤกษ์) โดยไม่เวนคืนที่ดินเพิ่มเติม เพื่อเพิ่มศักยภาพสายทาง ช่วยแก้ไขปัญหาน้ําท่วมขัง และรองรับการเติบโตของเมืองในอนาคต
นายพิศักดิ์ จิตวิริยะวศิน อธิบดีกรมทางหลวงชนบท กล่าวว่า ถนนกัลปพฤกษ์มีจุดเริ่มต้นที่ถนนกาญจนาภิเษก (วงแหวนตะวันตก) ไปสิ้นสุดที่ถนนราชพฤกษ์บริเวณสวนเลียบ มีขนาด 4 ช่องจราจร ไป - กลับ ซึ่ง ทช. ได้ดําเนินการก่อสร้างสะพานข้ามทางแยกถนนสุขาภิบาล 1 และถนนกํานันแม้น เพื่อแก้ไขปัญหา การจราจรได้ในระดับหนึ่ง แต่ปัจจุบันการขยายตัวของการพัฒนาอสังหาริมทรัพย์เพิ่มมากขึ้น ส่งผลให้การจราจรติดขัดในช่วงเวลาเร่งด่วน โดยเฉพาะบริเวณทางแยกต่างระดับสวนเลียบ (ถนนกัลปพฤกษ์ตัดกับถนนราชพฤกษ์) ทช. ได้ดําเนินโครงการขยายช่องจราจร จาก 4 ช่องจราจร เป็น 6 ช่องจราจร ไป - กลับ ระยะทาง 7.602 กิโลเมตร งบประมาณ 476.317 ล้านบาท ลักษณะเป็นผิวจราจรแอสฟัลต์คอนกรีต พร้อมปรับปรุงคอสะพาน ขยายสะพาน ก่อสร้างระบบระบายน้ํา ไฟฟ้าแสงสว่าง และเครื่องหมายจราจร ปัจจุบันอยู่ระหว่างจัดทําแผนงานการป้องกันผลกระทบด้านการจราจรและเตรียมพื้นที่ก่อสร้าง คาดว่าจะก่อสร้างแล้วเสร็จในเดือนพฤศจิกายน 2562
เมื่อโครงการฯ แล้วเสร็จ จะเพิ่มศักยภาพและเชื่อมโยงโครงข่ายสายทาง ช่วยกระจายปริมาณการจราจรในชั่วโมงเร่งด่วน และสนับสนุนการเดินทางเชื่อมต่อกับรถไฟฟ้าสายสีเขียวช่วงตากสิน - บางหว้า
รัฐบาลไทย-ข่าวทำเนียบรัฐบาล-ไขข้อข้องใจ "ไทยชนะ" คืออะไร ทำไม่ต้องสแกน
วันพุธที่ 27 พฤษภาคม 2563
ไขข้อข้องใจ "ไทยชนะ" คืออะไร ทําไม่ต้องสแกน
ไขข้อข้องใจ "ไทยชนะ" คืออะไร ทําไม่ต้องสแกน
รัฐบาลไทย-ข่าวทำเนียบรัฐบาล-ไฮดรอกซีคลอโรควิน (Hydroxychloroquine) สามารถรักษาโควิด-19 ได้จริงหรือไม่ และสามารถซื้อมารับประทานเองได้หรือไม่ ??
วันศุกร์ที่ 7 สิงหาคม 2563
ไฮดรอกซีคลอโรควิน (Hydroxychloroquine) สามารถรักษาโควิด-19 ได้จริงหรือไม่ และสามารถซื้อมารับประทานเองได้หรือไม่ ??
ไฮดรอกซีคลอโรควินสามารถรักษาโควิด-19 ได้จริงหรือไม่
Q : ไฮดรอกซีคลอโรควิน (Hydroxychloroquine) สามารถรักษาโควิด-19 ได้จริงหรือไม่ และสามารถซื้อมารับประทานเองได้หรือไม่ ??
A : แผนการรักษาโควิด-19 ของกระทรวงสาธารณสุข ในขณะนี้มีหลายสูตร ซึ่งมีการใช้ยาหลายประเภทในการรักษา รวมถึงไฮดรอกซีคลอโรควิน ด้วย แม้ว่าตัวยานี้จะไม่ได้ใช้สําหรับรักษาโควิด-19 โดยตรง ทั้งนี้ยานี้ถือว่ามีความอันตรายต่อร่างกาย จึงควรใช้ด้วยความระมัดระวังภายใต้การดูแลของแพทย์
รัฐบาลไทย-ข่าวทำเนียบรัฐบาล-ไทย-ญี่ปุ่น จับมือลงนาม MOU พัฒนาประกันสุขภาพยั่งยืนสู่สังคมสูงอายุ
วันเสาร์ที่ 15 กรกฎาคม 2560
ไทย-ญี่ปุ่น จับมือลงนาม MOU พัฒนาประกันสุขภาพยั่งยืนสู่สังคมสูงอายุ
รัฐมนตรีว่าการกระทรวงสาธารณสุขไทย-ญี่ปุ่น ลงนามบันทึกความเข้าใจ ยกระดับความร่วมมือในระยะยาวสําหรับพัฒนาระบบสุขภาพสู่สังคมผู้สูงอายุ ร่วมสนับสนุนประชาคมโลกให้มีสุขภาพดี
เข้าถึงบริการสุขภาพที่มีคุณภาพ โดยไม่ทิ้งใครไว้ข้างหลัง ขณะนี้ผู้สูงอายุในประเทศไทยร้อยละ 20 ได้รับการดูแลจากผู้จัดการระบบ 8,000 คน และ ผู้ดูแลที่ได้รับการฝึกอบรม 44,000 คน
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังเข้าร่วมประชุมรัฐมนตรีอาเซียน-ญี่ปุ่น (ASEAN-Japan Health Ministers Meeting) จัดขึ้น ณ กรุงโตเกียว ประเทศญี่ปุ่นในวันที่ 15 กรกฎาคม 2560 ว่า การประชุมระดับรัฐมนตรีครั้งนี้ มีเป้าหมายสําคัญในการสร้างความร่วมมือด้านประกันสุขภาพและการเตรียมพร้อมสู่สังคมสูงอายุในประเทศกลุ่มอาเซียน ซึ่งประเทศไทยและประเทศกลุ่มอาเซียนได้ร่วมอภิปรายแลกเปลี่ยนในประเด็นสําคัญ 2 ด้าน ได้แก่ การประกันสุขภาพและการพัฒนาระบบสุขภาพสู่สังคมสูงอายุ โดยประเทศไทยและญี่ปุ่นได้ร่วมลงนามบันทึกความเข้าใจ ยกระดับความร่วมมือในระยะยาวสําหรับพัฒนาระบบสุขภาพสู่สังคมผู้สูงอายุ
ศ.คลินิกเกียรติคุณ นพ.ปิยะสกล กล่าวว่า ปัจจัยสําคัญของความสําเร็จของการดําเนินงานด้านสาธารณสุขของประเทศไทย เกิดจากการสนับสนุนระดับนโยบายอย่างยั่งยืน ความทุ่มเทของบุคลากรด้านสุขภาพ การบูรณาการระหว่างกระทรวงต่างๆ ที่เกี่ยวข้องและชุมชน รวมถึงการสนับสนุนจากครอบครัวและผู้ป่วย เช่น การพัฒนาระบบดูแลผู้สูงอายุ รัฐบาลไทยได้สร้างโอกาสการเข้าถึงบริการ รองรับสังคมผู้สูงอายุ ได้อนุมัติงบประมาณ 600ล้านบาทในปี2559และ900ล้านบาทในปี2560ให้หน่วยบริการ กองทุนหลักประกันสุขภาพท้องถิ่น บริหารและจัดสรรให้ผู้สูงอายุได้รับการดูแล โดยผู้ดูแลที่ผ่านการอบรม ช่วยเพิ่มคุณภาพชีวิตให้ดีขึ้น
โดยกระทรวงสาธารณสุข ได้จัดทําแนวทางและฝึกอบรมมาตรฐาน สําหรับผู้ดูแลผู้สูงอายุที่ต้องพึ่งพาและจัดทําแผนการดูแลส่วนบุคคล ปัจจุบันผู้สูงอายุประมาณร้อยละ 20 หรือเกือบสองแสนคนได้รับการดูแล จากผู้จัดการระบบการดูแลระยะยาวด้านสาธารณสุขในพื้นที่ (Long Term Care Manager) จํานวน 8,000 คน และผู้ดูแลได้รับการฝึกอบรม (Care Giver) จํานวน 44,000 คน นอกจากนี้ รัฐบาลได้บูรณาการการทํางานของ 4 กระทรวงด้วยยุทธศาสตร์ 3 S คือ 1.Strong การส่งเสริมสุขภาพผู้สูงอายุให้แข็งแรง 2.Security สร้างความมั่นคงปลอดภัยให้ผู้สูงอายุ และ 3.Social Participation การมีส่วนร่วมในสังคม ให้ผู้สูงวัยมีคุณภาพชีวิตที่ดีอยู่ในสังคมอย่างมีศักดิ์ศรี บรรลุเป้าหมาย “ผู้สูงวัย คือหลักชัยของสังคม”
ทั้งนี้ ประเทศไทยได้ให้การสนับสนุนประเทศกลุ่มอาเซียนมาต่อเนื่อง โดยเฉพาะการพัฒนาศักยภาพในด้านต่างๆ เพื่อขับเคลื่อนระบบประกันสุขภาพและการพัฒนาการแพทย์ปฐมภูมิ และประเทศไทย-ญี่ปุ่น ก็มีความร่วมมือกันหลายด้าน เช่น การนําประสบการณ์ของทั้งสองประเทศแลกเปลี่ยนเรียนรู้และพัฒนาขีดความสามารถด้านประกันสุขภาพให้กับประเทศต่างๆ ความร่วมมือพัฒนาระบบดูแลผู้สูงอายุระยะยาวโดยใช้ชุมชนเป็นฐาน รวมถึงความร่วมมือด้านการพัฒนาสุขภาพโลก ซึ่งเป็นทิศทางที่สอดคล้องกับเป้าหมายการพัฒนาที่ยั่งยืน และภายใต้การลงนามความร่วมมือในครั้งนี้ จะเป็นส่วนหนึ่งที่สนับสนุนประชาคมโลกให้มีสุขภาพดี เข้าถึงบริการสุขภาพที่มีคุณภาพ โดยไม่ทิ้งใครไว้ข้างหลัง
************************** 15 กรกฎาคม 2560
รัฐบาลไทย-ข่าวทำเนียบรัฐบาล-เสมา2 ลงลุยน้ำร้อยเอ็ดช่วยปรุงอาหารแจกจ่ายประชาชน พร้อมฝากผู้บริหาร วษท.ทั่วประเทศตั้งโรงครัว ช่วยฟื้นฟูหลังน้ำลด
วันพฤหัสบดีที่ 5 กันยายน 2562
เสมา2 ลงลุยน้ําร้อยเอ็ดช่วยปรุงอาหารแจกจ่ายประชาชน พร้อมฝากผู้บริหาร วษท.ทั่วประเทศตั้งโรงครัว ช่วยฟื้นฟูหลังน้ําลด
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ พร้อมคณะทํางาน ลงพื้นที่ตรวจเยี่ยมและให้กําลังใจผู้บริหารสถานศึกษา ครูและบุคลากรทางการศึกษา ตลอดจนนักเรียนนักศึกษาวิทยาลัยเกษตรและเทคโนโลยีร้อยเอ็ด (วษท.)
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ พร้อมคณะทํางาน ลงพื้นที่ตรวจเยี่ยมและให้กําลังใจผู้บริหารสถานศึกษา ครูและบุคลากรทางการศึกษา ตลอดจนนักเรียนนักศึกษาวิทยาลัยเกษตรและเทคโนโลยีร้อยเอ็ด (วษท.) ที่ตั้ง “โรงครัวอาชีวะเกษตร” เพื่อปรุงอาหารแจกจ่ายให้กับประชาชนที่ได้รับความเดือนร้อนจากอุทกภัยในพื้นที่จังหวัดร้อยเอ็ด ระหว่างวันที่ 3-4 กันยายน 2562
● เยี่ยมชาวเสลภูมิที่ประสบอุทกภัย
เมื่อช่วงเย็นของวันที่ 3 กันยายน 2562 รมช.ศึกษาธิการ พร้อมด้วยนายประเสริฐ บุญเรือง รองปลัดกระทรวงศึกษาธิการ, นางสาวประดินันท์ สดีวงค์ ผู้ตรวจราชการกระทรวงศึกษาธิการ และคณะผู้บริหาร เดินทางไปยังบ้านพันขาง อําเภอเสลภูมิ เพื่อมอบอาหารและของยังชีพช่วยเหลือประชาชนที่ประสบอุทกภัยกว่า 150 คน
● ให้กําลังใจ วษท.ร้อยเอ็ด ตั้งโรงครัวช่วยประชาชน
จากนั้นในช่วงเช้าของวันนี้ 4 กันยายน 2562 รมช.ศึกษาธิการ พร้อมด้วยนายณรงค์ ดูดิง ที่ปรึกษา รมช.ศึกษาธิการ, นางสาวประดินันท์ สดีวงค์ ผู้ตรวจราชการกระทรวงศึกษาธิการ และคณะผู้บริหาร เดินทางไป วษท.ร้อยเอ็ด ตําบลนิเวศน์ อําเภอธวัชบุรี เพื่อตรวจเยี่ยมและให้กําลังใจผู้บริหารสถานศึกษา ครูและบุคลากรทางการศึกษา ตลอดจนนักเรียนนักศึกษา ซึ่งตั้ง “โรงครัวอาชีวะเกษตร” เพื่อปรุงอาหารแจกจ่ายให้กับประชาชนที่ได้รับความเดือนร้อนจากอุทกภัยในพื้นที่ตําบลวังหลวง อําเภอเสลภูมิ
โดย รมช.ศึกษาธิการ กล่าวตอนหนึ่งว่า ขอชื่นชมและขอบคุณคณะผู้บริหาร ครู และนักเรียน สถาบันการอาชีวศึกษาเกษตร 4 ภาค ตลอดจนวิทยาลัยเกษตรและเทคโนโลยี (วษท.) และวิทยาลัยประมง (วป.) 47 แห่งทั่วประเทศ ที่ได้ร่วมมือ ร่วมแรง ร่วมใจ ตั้ง “โรงครัวอาชีวะเกษตร” และสนับสนุนผลิตภัณฑ์ทางการเกษตรมาประกอบอาหารให้ เพื่อช่วยเหลือประชาชนที่ได้รับผลกระทบจากเหตุการณ์พายุโซนร้อน “โพดุล” เมื่อช่วงวันที่ 29 สิงหาคม - 1 กันยายน 2562 ทําให้มีฝนตกหนักอย่างต่อเนื่องจนเกิดเป็นอุทกภัยในพื้นที่ภาคตะวันออกเฉียงเหนือในหลายจังหวัด
รมช.ศึกษาธิการ กล่าวด้วยว่า การลงพื้นที่ในครั้งนี้ ต้องการเดินทางมาให้กําลังใจผู้บริหารสถานศึกษา ครูและบุคลากรทางการศึกษา ตลอดจนนักเรียนนักศึกษา วษท.ร้อยเอ็ด ที่ดําเนินงานตามนโยบายในการตั้ง “โรงครัวอาชีวะเกษตร” และเตรียมจะตั้งศูนย์อาชีวะบริการ ให้ความช่วยเหลือซ่อมแซมอุปกรณ์เครื่องใช้ไฟฟ้าและเครื่องจักรกลการเกษตรให้กับประชาชนภายหลังน้ําลดด้วย และถือโอกาสนี้พบปะและมาดูแลให้กําลังใจประชาชนที่ประสบอุทกภัย พร้อมมอบสิ่งของจําเป็นสําหรับยังชีพ ที่จะทําให้พวกเขาไม่รู้สึกว่าถูกทอดทิ้ง ซึ่งก็ตรงกับเจตนารมณ์ของรัฐบาลและกระทรวงศึกษาธิการ ที่จะ “ไม่ทิ้งใครไว้ข้างหลัง” แม้แต่คนเดียว.
นวรัตน์ รามสูต, ณรีรัตน์ บุญหลัง: สรุป
นวรัตน์ รามสูต: เรียบเรียง/กราฟิก
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.:รายงาน